Pasop vir Antjie Somers – wolfshadowwhispers
En stop in sy sak soos ‘n slang
Hy bly teen die hange van Tafelberg
En vir spotters kan hy hom dik vererg
Hy trek aan soos die soetste bruid
En neem jou weg vir altyd
Baie legendes het ‘n waarheid
Wat ons moet na luister
Want daardie legendes wat oumas ons fluister
Maak eintlik sin as jy aan dit dink
Alleen in die nag is vir almal sleg
En kort-kort in die nuus is nog iemand weg
Antjie Somers is miskien net ‘n storie
Tot dit gebeur met jou kind of vrou
En jou lewe word vir ewig rou
Dink aan Van Rooyen en Haarhoff
En my vers maak sin
Al die meisies wat verdwyn het soos ‘n nag skim
Asseblief hou vas die wat jou liefhet
Voor ‘n Antjie Somers hulle skade bring.
Ek dra die gedig op aan al die vermiste persone en die wat vir hulle wag… My gebede met julle
Foto model: Allen Wolfie Simpson
Fotograaf: Hanneliese Bredell
Antjie Somers is ‘n ou legende van die Kaap van ‘n man wat teen die Hange van die Tafelberg gebly het en in die aande soos ‘n vrou aangetrek het en kinders wat stout was of laat uit gebly het ontvoer het en ewig weg gebly het. My ma het my altyd bang gemaak met die legende. Ook volgens ‘n verwysing op Augustus 10, 1866 in die koerantjie ‘The Friend’ van Bloemfontein was daar ook genome van ‘n struikrower wat tydens die bewind van lord Charles Somerset ‘n berugte Kaapse struikrower was.
Gert van Rooyen en Joey Haarhoff is name wat ek as tiener in die 80s baie gehoor het nie die nuus. Daar word beweer dat hulle ‘n klomp tiener dogters ontvoer het en of op geoffer het aan satan of aan pedoefiel ringe verkoop het. Niemand weet regtig wat van die meisies geword het nie, maar toe ek my gedig begin skryf het het ek skielik gedink aan Van Rooyen en Haarhoff.
Google gerus hierdie legende of mense vir meer besonderhede
Antjie Somers, Gert Van Rooyen, Joey Haarhoff, Legendes, Suid Afrikaanse legendes, Verdwyn
4 thoughts on “Pasop vir Antjie Somers”
Januarie 29, 2017 at 10:31 nm
Sjoe..waar het jou muse gaan draai? Oumens bangmaak stories moes iewers ‘n oorsprong hê. Sou vandag se bangmaak met inbrake, moorde en verkragting meer realisties wees as die van jare terug???
Die foto vertel ‘n storie…die kopbene lyk verdag…
Januarie 30, 2017 at 11:00 vm
lol Ja, die goed agter my op die foto lyk nogal soos kopbene. Ek dink dat vermiste mense doerentyd verduidelik was as Antjie SOmers se slagoffers om kinders by die huis te hou. So is daar baie legendes. DIe oorspronklike rooikappie storie was gemaak ook om kinders in die huis te hou. Interesant hoe sekere legendes ontstaan het om met vrees kinders meer paraat te maak oor die gevare daarbuite. Deesdae het ons nie meer die legendes nie, veral in Suid Afrika waar ons deedae elke aand agter tralies sit soos gevangenes.
Januarie 30, 2017 at 11:54 vm
Julle foto is fantasties,Wolfie…alle eer aan Hanneliese ook!
Dis sekerlik die aakligste ding wat kan gebeur as een van jou geliefdes verdwyn.
Elke era en plek het sy eie Antjie Somers.Ek onthou nog die Pangaman van Klapperkopfort hier in die sestigerjare.Hy het weer paartjies wat vry,aangeval met ‘n panga.
Januarie 30, 2017 at 1:14 nm
Ja ek onthou ook die Pangaman. Ek dink baie mites en legendes het ontstaan te danke aan vermiste persone en die feit dat die ouers kinders probeer tuis hou in die aande deur gru legendes te vertel, so is Rooikappie, Antjie Somers en die Skotse Pooka gebore uit legende.
En elke generasie in ons land het ook werklike monsters wat ons ons kinder moet teen waarsku. Ons bly ongelukkig in ‘n siek wereld en ons moet ‘scare tactics’ gebruik om die kinders veilig te hou.